අද පෙරවරුවේ පානදුර මධ්‍යම දුෂණ මර්ධන ඒකකයේ නිලධාරීන් විසින් බොල්ගොඩ ගඟේ දුපත් ආශ්‍රිතව සිදුකළ වැටලීමකදී නීති විරෝධී මත්පැන් පේරු සිවු දෙනෙක් අත්අඩංගුවට ගෙන තිබෙනවා.මීට අමතරව ගෝඩා රත්කිරීම සඳහා භාවිතා කල ගැස් උඳුන් 8ක් කසිප්පු බෝතල් 45ක් සහ ගෝඩා බැරල් 59ක් ද සොයා ගැනුනා.බොල්ගොඩ ගඟේ දුපත් ආශ්‍රිතව මෙවැනි නීති විරෝධී ක්‍රියා බහුලව සිදුවන බවට වලාන දූෂණ මර්ධන ඒකකයට ලැබුනු තොරතුරු මත මෙම වැටලීම සිදු කල බවයි පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ සඳහන් කළේ.